_:n1013973cc70543ef8cc4029ff3dcea88xb0
<http://schema.org/preparation>
"BorakeahttáFertet leat borakeahtes ovdal čuohpadeami. Dat mearkkaša ahte it sáhte borrat, juhkat, suoskat suoskangummi/čottanjálgáid, váldit snuvssaid dahje borgguhit. Čoavji ferte leat áibbas guoros vai biebmu dahje golggus ii golgga geahppáide go leat narkosas. Lea dehálaš ahte čuovut bures bagadusaid mat gullet čuohpadeami ráhkkaneapmái. Jus it čuovo borakeahtes njuolggadusaid ja borgguheami, de sáhttá riska ahte mii fertet maŋidit čuohpadeami.Mánát (gitta 18 jagi rádjai): Jus eará ii leat šihttojuvvon, de gustojit čuovvovaš áššit: Mánná sáhttá juhkat čielga juhkosiid (čázi, máihlli šattosbihtáid haga) gitta 1 diimmu ovdal čuohpadeami. Mánná sáhttá oažžut čižžemielkki/-buvttadusmielkki gitta 4 diimmu ovdal čuohpadeami. Dábálaš mielkki ja borramuša ektui gustojit dat seamma njuolggadusat go ollesolbmuide (6 diimmu).Ollesolbmot: Don it galgga borrat borramuša dahje juhkat mielkki 6 diimmu ovdal čuohpadeami. Sáhtát áinnas juhkat čielga golgosiid (čázi, máihlli šattosbihtáid haga, bruvssa, deaja, gáfe mas ii leat mielki/lákca) gitta 2 diimmu ovdal plánejuvvon čuohpadeami. Garvve duhpáha, snuvssaid, suoskangummi ja čottanjálgáid 2 diimmu ovdal čuohpadeami. Gitta 1 diimmu ovdal čuohpadeami sáhtát njiellat dálkasiid ovtta čáhcelásiin (eanemusat 150 ml).Erenoamáš čuohpademiide sáhttet leat eará rutiinnat mat gustojit: Dan birra muitalit dutnje buohcciviesus ovdal čuohpadeami.Ráinnasvuohta Infekšuvnna eastadeami dihte fertet riššut čuohpadanbeaivvi. Dievddut fertejit ovdanáhki nai áibbas bures ráidnet. Basa náhpečoali, gieđaid ja julggiid bures. Ale ráhke čuohpadansaji. Dan sajis eai galgga leat hávit ja čivhllit. Váldde ruovttus eret čiŋaid, suorbmasiid ja piercingaid. Váldde eret gazzavuoidasa."
<https://finnmarkssykehuset.no/sa/behandlinger/innlegging-eller-skift-av-stent-i-urinledersaaspx>